گلمیش ایدی
اوزو آیدان دا گؤزل نازلی نیگار گلمیش ایدی.
تر آخیب گول یاناغیندان، بولود اؤرتموشدو آیی،
اونو دوشمنمی قوووب، کؤنلو قوبار گلمیش ایدی؟
اونا من گؤز یئتیریب خلوتی باخدیم، باخدیم،
اووچونون اوولاغینا کؤرپه شیکار گلمیش ایدی.
اویویوب هر ایکیمیز راحت اولوب بیر یاتدیق،
بختیمین باغچاسینا گوللو باهار گلمیش ایدی.
دئدی: - گئتمک دمیدیر، سؤیله، نه ایسترسن یار؟
بیر اؤپوش ایستهدیم اوندان... یئری وار، گلمیش ایدی.
آغلاییب گئتدی او یار، گؤز یاشی یاندیردی منی،
اودلارا یاندی دیلیم، سانکی شرار گلمیش ایدی.
ائی نظامی! - دئدی - بیردن آییلیب، گؤردوم او یوخ،
دئمه رؤیادا بیزه چشمی-خومار گلمیش ایدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab